મંદિરમાં 60 જેટલા એસઆરપીના જવાનો, બે ક્વિક રિસ્પોન્સ ટીમ, એલએમવી તહેનાત કરવામાં આવ્યાં છે. આતંકીઓ ઘૂસણખોરી કરવા માટે મુંબઇ હુમલાની મોડસ ઓપરેન્ડીનો ઉપયોગ કરી રહ્યા હોવાની આશંકા વ્યક્ત કરવામાં આવી છે. આઇએમબીએલ પર વધુ બે બોટ ભારતીય જળસીમામાં ઘૂસી હોવાની આશંકા ગુપ્તચર એજન્સી દ્વારા વ્યક્ત કરાતાં દ્વારકા પોલીસ અને મરીન પોલીસ દ્વારા દરિયાઈકાંઠા વિસ્તારોમાં સતત પેટ્રોલિંગ કરવામાં આવી રહ્યું છે. દ્વારકામાં આતંકવાદીઓ ઘૂસી ગયાની સુરક્ષા એજન્સીઓની બાતમીના પગલે મંદિરને હાઇ એલર્ટ પર મૂકી દેવામાં આવ્યું છે. દ્વારકામાં આતંકવાદીઓ ઘૂસ્યાની અથવા ઘૂસવાની ફિરાકમાં હોવાની બાતમીના પગલે સુરક્ષા એજન્સીઓ સતર્ક થઇ ગઇ છે. દ્વારકાના જગત મંદિરની જેમ સોમનાથ મંદિર પણ આતંકીઓના નિશાના પર હોવાથી ગાર્ડ હાઇ એલર્ટની સ્થિતિમાં આવી ગયાં છે